**NAVODILA DIJAKOM ZA PRAKTIČNO USPOSABLJANJE Z DELOM V VRTCIH**

Na praktičnem usposabljanju (PU) dijaki z **aktivnim vključevanjem** v neposredni delovni proces vrtca spoznajo organizacijo dela v vrtcu in vlogo udeležencev v tem procesu in se praktično usposabljajo za opravljanje nalog pomočnika vzgojitelja. Ob teh izkušnjah pa naj vam PUD omogoči tudi presojo o pravilnosti poklicne odločitve.

PUD bo potekalo **od 6. do 24. oktobra 2025** in od **2. do 12. februarja 2026.**

**Obveznosti dijakov na PUD so:**

* **aktivno vključevanje v neposredni delovni proces,** ob čemer spoznavajo življenje in delo v vrtcu, organizacijo dela in vlogo udeležencev v tem procesu, otroke, dela in naloge, pomočnika vzgojitelja in vzgojitelja predšolskih otrok ter starše, organiziranost vrtcev, delitev dela v njem ter različne dejavnosti, ki potekajo v vrtcu;
* **vestno in odgovorno opravljati dela in naloge** vvrtcu ter sodelovati pri vseh aktivnostih, tudi pri delu s starši;
* **upoštevati in spoštovati dnevno rutino,** hišni red in druge z zakonom predpisane dokumente o delovni disciplini in varstvu pri delu (s temi dokumenti dijake seznani pedagoški vodja v vrtcu);
* **upoštevati kurikulum za vrtce – redno ga tudi nosite s seboj v vrtec (!);**
* **izpolnjevati vse obveznosti, ki so določene s splošnimi akti šole in vrtca** (v času praktičnega usposabljanja so disciplinsko in odškodninsko odgovorni);
* **oblačenje in obuvanje v skladu z zahtevami**, določenimi v dokumentih vrtca;
* **na pedagoško delo se lahko tudi pisno pripravljajo,** in sicer po navodilih, ki so jih dobili v šoli in navodilih, ki jim jih posreduje mentorica v vrtcu;
* biti **vljudni in spoštljivi do vseh** ljudi v vrtcu; s svojim vedenjem in ravnanjem predstavljajo identifikacijski vzor za otroke in hkrati predstavljajo našo šolo, zato pričakujemo primerno vedenje (pozdrav ob vstopu v igralnico, predstavijo se otrokom, vzgojiteljem, staršem …)
* imeti **izključen zvok prenosnega telefona;**
* imeti **urejeno svojo garderobo;**
* **točno in redno prihajati v vrtec;**
* **ne smejo žvečiti žvečilnih gumijev;**
* v primeru bolezni v vrtec **sporočiti svojo odsotnost;**
* v skladu s predpisi o varstvu osebnih podatkov **varuje osebne podatke otrok (!), zaposlenih, strank** in drugih oseb, s katerimi se seznani pri svojem delu.

**Na praktičnem usposabljanju z delom naj dijaki:**

* poskušajo zaznati potek celotnega dela, ne samo posameznih delčkov,
* posvečajo pozornost vsem otrokom oz. celotnemu delu v skupini otrok in ne samo enemu ali nekaterim otrokom,
* pridobijo čim več informacij (sprašujejo, se pogovarjajo z vzgojiteljico in pomočnico) o vrtcu, dejavnostih, projektih, poteku dela, otrocih, o posebnostih skupine, nadarjenih otrocih in otrocih s posebnimi potrebami ter metodah in načinih dela v skupini.

**Dijaki vodijo o svojem delu dnevnik:**

* dnevnik **pišete sproti** (po vsakem obisku vrtca)
* dnevnik **oddate mentorju\_ci v pregled najpozneje do naslednjega obiska vrtca** (dogovor z mentorjem\_ico)
* dnevnik **oddate v spletno učilnico organizatorke PUD,** prvič v času od **3. do 6. novembra** 2025 (lahko pa že med počitnicami)**,** drugič v času **od 23. do 26. februarja** 2026 (lahko pa že med počitnicami). **Pozor, rok za oddajo je omejen. Nujno se ga držite.**
* Dnevnik oddate v eni **wordovi datoteki in v pdf-ju.**
* Spletna učilnica sprejme datoteke samo do velikosti **50 MB,** zato boste morda morali v wordovi datoteki zmanjšati **resolucijo** fotografij.
* Pred vsako oddajo dnevnika mora **mentorica** na Poročilu o dijakinji\_u (seznam ur in ocena PUD) **pisno potrditi, da je vaš dnevnik pregledala**. Dnevnik mora mentorica nujno pregledati (razen zapisa za zadnji dan pred oddajo), saj ga sicer ne morete oddati. Če ga oddate brez predhodnega pregleda in odobritve mentorice, lahko kršite delovno zakonodajo, za kar ste kazensko in odškodninsko odgovorni. Če dnevnika ne oddate, ne morete opraviti PUD.

**Odsotnost dijakov:**

* Dijaki so **dolžni seznaniti mentorico z odsotnostjo vnaprej**, če imajo določene obveznosti (specialistične preglede, tekmovanja …). Če so odsotni, v dnevnik zabeležijo datum, vzrok odsotnosti in priložijo **zdravniško opravičilo** ali opravičilo kluba zaradi tekmovanj ali nastopov ter zapišejo datum nadomeščanja. **Vsako odsotnost morajo nadomeščati.** **Nadomeščanje lahko poteka med počitnicami.**
* Če bodo imeli dijaki v času praktičnega usposabljanja obveznosti na šoli (npr. nastop s pevskim zborom in podobno), bodo o tem pravočasno obvestili vrtec. Dijaku se za ta dan prizna opravljeno PUD, dijak pa v dnevnik zapiše svojo dejavnost za ta dan (poročilo).
* Dijaki PUD lahko delno opravljajo tudi med počitnicami (nadomeščanje opravičene odsotnosti).

**Ocenjevanje**

Praktično usposabljanje se ocenjuje z oceno: **opravil** ali **ni opravil**. Ugotovitev »ni opravil« pomeni, da ne morete uspešno končati letnika in se morate prijaviti na popravni izpit. Kandidat\_ka ima opravljeno PUD, če je:

* opravil **95% ur** obveznega PUD v vrtcu,
* oddal **dnevnik** na šoli,
* če dnevnik **ustreza merilom**,
* je mentor podal ob koncu PUD **evidenco prisotnosti in oceno** praktičnega usposabljanja praktikanta.

**Izpitni nastopi**

Kandidat mora v okviru PUD opraviti tudi tri izpitne nastope. Izpitni nastopi so sestavni del 4. predmeta poklicne mature – izpitni nastop in zagovor. Izpitne nastope opravljate v drugem delu PUD, torej od **2. 2. do 12. 2. 2026**.

**V vrtec že prvi dan PUD prinesite (!!!):**

- Obrazec o seznanjenosti z varstvom pri delu.

**Prvi dan PUD (6. 10.) se ob prihodu (ob 8. uri) najavite ravnateljici vrtca oz. vodji enote ali pa osebi, ki so jo določili v vrtcu in vas o tem obvestili.**

**Trajanje PUD:**

PUD poteka 7 ur v vrtcu, ostale ure so namenjene pisanju dnevnika. PUD bo potekalo v dveh delih, skupaj pet tednov, in sicer od **6. 10. 2025 do 24. 10. 2025** ter od **2. 2. 2026 do 12. 2. 2026.** V petek, 13. 2. 2026, je informativni dan, zato boste odsotni (Če ne želite oditi na informativni dan, pa lahko opravljajo PUD – nadomeščanje).

Skupaj boste opravili **24 dni PUD v vrtcu.**

**Obveznosti glede PUD:**

|  |  |  |  |
| --- | --- | --- | --- |
| **15. 9. 2025 po pouku** | Navodila za PUD | 4. ABCD | ŠOLA |
| **25. 9. 2025** | Nastopi s predstavami v vrtcih na avstrijskem Koroškem (PDO). TJO – aktivnost določi profesorica za TJO. | 4. ABCD | AVSTRIJA |
| **4. 10. 2025 (sobota)**  | Jesensko rajanje | 4. ABCD | ŠOLA |
| **od 6. 10. do 24. 10. 2025**  | PUD v vrtcih ob 8. uri. Skupaj 15 dni. | 4. ABCD | VRTCI |
| **Od 2. 2. do 12. 2. 2026** | PUD v vrtcih ob 8. uri. Skupaj 9 dni. | 4. ABCD | VRTCI |

**Dneve (opravičene!) odsotnosti lahko dijakinje, dijaki nadomeščate na *delovne* dneve med počitnicami (tudi prvomajskimi, a raje to uredite prej) in na informativni dan, če se ga ne nameravate udeležiti.**

Termini počitnic oz. odsotnosti s PUD:

|  |  |
| --- | --- |
| **Počitnice/odsotnosti s PUD** | **termin** |
| jesenske počitnice  | 27. 10. do 31. 10. 2025 |
| novoletne počitnice | 25. 12. 2025 do 2. 1. 2026 (3 delovni dnevi) |
| informativni dan | 13. 2. 2026 (in 14. 2.) |
| zimske počitnice | 16. 2. do 20. 2. 2026 |
| prvomajske počitnice | 27. 4. do 1. 5. 2026 (3 delovni dnevi) |

Želim vam, da vam bo praktično usposabljanje v veselje in zadovoljstvo!

Organizatorica PUD:

Mojca Zupan

e-naslov: mojca.zupan@svsgugl.si